ประกาศสํานักงานคณะกรรมการกํากับหลักทรัพย์และตลาดหลักทรัพย์

                                                                 ที่ สน. 30 2539

                                      เรื่อง หลักเกณฑ์ เงื่อนไข และวิธีการโฆษณา

                                      เพื่อจําหน่ายหน่วยลงทุนของกองทุนรวม

อาศัยอํานาจตามความในมาตรา 98(10) แห่งพระราชบัญญัติหลักทรัพย์และ ตลาดหลักทรัพย์ พ.ศ. 2535 สํานักงานคณะกรรมการกํากับหลักทรัพย์และตลาดหลักทรัพย์ ออกข้อกําหนดไว้ดังต่อไปนี้


ข้อ ๑ ในประกาศนี้

"บริษัทหลักทรัพย์" หมายความว่า บริษัทหลักทรัพย์ที่ได้รับใบอนุญาตให้ประกอบ ธุรกิจหลักทรัพย์ประเภทการจัดการกองทุนรวม หรือบริษัทหลักทรัพย์ที่ได้รับใบอนุญาตให้ประกอบ ธุรกิจหลักทรัพย์ประเภทการจัดจําหน่ายหลักทรัพย์

"ข้อความ" หมายความว่า ตัวอักษร ตัวเลข ผัง ภาพ แผนแบบ เสียง หรือสิ่งอื่นใด ที่ทําให้บุคคลทั่วไปเข้าใจความหมายได้

"การโฆษณา" หมายความว่า การกระทําให้ประชาชนเห็นหรือทราบข้อความ โดยทางหนังสือพิมพ์หรือสิ่งพิมพ์อื่น วิทยุกระจายเสียง วิทยุโทรทัศน์ ป้ายโฆษณา จดหมาย ประกาศ หรือโดยทางอื่นใด

"สมาคม" หมายความว่า สมาคมที่เกี่ยวเนื่องกับธุรกิจหลักทรัพย์ที่ได้รับอนุญาต และจดทะเบียนกับสํานักงาน โดยมีวัตถุประสงค์เพื่อทําการส่งเสริมและพัฒนาธุรกิจหลักทรัพย์ ประเภทที่เกี่ยวกับการจัดการลงทุน และได้รับความเห็นชอบจากสํานักงาน เพื่อดําเนินการใด ๆ ตาม ประกาศนี้และประกาศที่เกี่ยวข้อง 

"สํานักงาน" หมายความว่า สํานักงานคณะกรรมการกํากับหลักทรัพย์และ ตลาดหลักทรัพย์


ข้อ ๒ การโฆษณาเพื่อจําหน่ายหน่วยลงทุนของกองทุนรวมใด บริษัทหลักทรัพย์ จะกระทําหรือยินยอมให้กระทําได้ต่อเมื่อคําขอจัดตั้งกองทุนรวมนั้นได้รับอนุมัติจากสํานักงานแล้ว และได้ปฏิบัติให้เป็นไปตามหลักเกณฑ์ เงื่อนไข 


ข้อ ๓ ข้อความที่ใช้ในการโฆษณาเพื่อจําหน่ายหน่วยลงทุนของกองทุนรวม ต้องไม่ ขัดหรือแย้งกับรายละเอียดของโครงการจัดการกองทุนรวมที่ได้รับอนุมัติจากสํานักงาน และต้องไม่มี ข้อความที่มีลักษณะดังต่อไปนี้

(1) ข้อความที่เป็นเท็จหรือเกินความจริง 

(2) ข้อความที่อาจก่อให้เกิดความเข้าใจผิด 

(3) ข้อความที่มีลักษณะที่เป็นการเร่งรัดให้ซื้อหน่วยลงทุน

(4) ข้อความที่เป็นการเปรียบเทียบหรือแสดงให้เห็นถึงความแตกต่างระหว่าง ผลตอบแทนจากการลงทุนในหน่วยลงทุนที่โฆษณานั้นกับการลงทุนโดยวิธีอื่น เว้นแต่จะได้ระบุ ข้อมูลอันเป็นสาระสําคัญที่สามารถทําให้ผู้ลงทุนเข้าใจถึงความแตกต่างในลักษณะการลงทุนแต่ละ ประเภทอย่างชัดเจน

(5) ข้อความที่แสดงถึงผลตอบแทนที่คาดหวังว่าจะได้รับ

(6) ข้อความที่รับรองว่าการลงทุนในหน่วยลงทุนจะมีกําไรหรือจะไม่มีผลขาดทุน เว้นแต่จะจัดให้มีการค้ําประกัน การให้หลักประกัน หรือการประกันด้วยวิธีอื่นใดซึ่งบังคับกันได้ ตามกฎหมาย ตามที่ได้กําหนดไว้ในโครงการจัดการกองทุนรวมที่ได้รับอนุมัติจากสํานักงาน


ข้อ ๔ การโฆษณาเพื่อจําหน่ายหน่วยลงทุนของกองทุนรวมต้องมีข้อความอย่างน้อย

ดังต่อไปนี้

(1) ข้อความที่ระบุชื่อ อายุ และประเภทของโครงการจัดการกองทุนรวม

(2) ข้อความที่ระบุถึงสถานที่และวันเวลาที่จะขอรับหนังสือชี้ชวนได้


ข้อ ๕ การโฆษณาเพื่อจําหน่ายหน่วยลงทุนของกองทุนรวมโดยทางหนังสือพิมพ์ สิ่งพิมพ์อื่น หรือสิ่งอื่นในทํานองเดียวกัน นอกจากต้องมีข้อความตามที่กําหนดในข้อ 4 แล้ว ต้องมี ข้อความที่เป็นคําเตือนว่า "การลงทุนในหน่วยลงทุนย่อมมีความเสี่ยงควบคู่ไปกับผลตอบแทน ก่อนตัดสินใจลงทุนควรศึกษาหนังสือชี้ชวนอย่างรอบคอบ" และต้องแสดงรายละเอียดอย่างน้อย ดังต่อไปนี้

(1) จํานวนเงินทุนของโครงการจัดการกองทุนรวม ราคาเสนอขายหน่วยลงทุน ต่อหน่วย และจํานวนหน่วยลงทุน

(2) ชื่อและสถานที่ตั้งของบริษัทหลักทรัพย์จัดการกองทุนรวม

(3) ชื่อผู้จัดจําหน่ายที่เป็นแกนนําในการจัดจําหน่ายหน่วยลงทุน หรือตัวแทน สนับสนุนการจําหน่ายหน่วยลงทุนหลัก อย่างน้อยหนึ่งราย

(4) ระยะเวลาในการเสนอขายหน่วยลงทุน

ข้อความที่เป็นคําเตือนตามวรรคหนึ่ง ให้บริษัทหลักทรัพย์แสดงไว้ในกรอบสี่เหลี่ยม ให้เห็นและอ่านได้อย่างชัดเจน โดยขนาดของตัวอักษรต้องไม่เล็กกว่าขนาดของตัวอักษรปกติที่ใช้ใน การโฆษณานั้น


ข้อ ๖ บริษัทหลักทรัพย์อาจโฆษณาหรือยินยอมให้โฆษณาเพื่อจําหน่ายหน่วยลงทุน ของกองทุนรวมในกองทุนรวมหนึ่งโดยเปรียบเทียบกับผลการดําเนินงานในอดีตของกองทุนรวมนั้นเอง หรือของกองทุนรวมอื่นที่มีนโยบายการลงทุนประเภทเดียวกันได้ ทั้งนี้ ต้องเปิดเผยถึงแหล่งที่มา ของข้อมูลและแสดงผลการดําเนินงานโดยใช้วิธีวัดผลการดําเนินงานตามมาตรฐานที่สมาคมกําหนด หากใช้วิธีวัดผลการดําเนินงานอื่นใด ให้แสดงผลการดําเนินงานที่ใช้วิธีวัดผลการดําเนินงานตาม มาตรฐานที่สมาคมกําหนดควบคู่กันไปด้วย

การโฆษณาเพื่อจําหน่ายหน่วยลงทุนของกองทุนรวมโดยเปรียบเทียบกับผลการ ดําเนินงานในอดีตตามวรรคหนึ่ง ให้บริษัทหลักทรัพย์จัดให้มีข้อความที่เป็นคําเตือนว่า "ผลการ ดําเนินงานในอดีตของกองทุนรวมมิได้เป็นสิ่งยืนยันถึงผลการดําเนินงานในอนาคต" ด้วย


ข้อ ๗ การคัดลอก หรืออ้างอิงข้อความหรือคํากล่าวของบุคคลใด ๆ เพื่อใช้ในการ โฆษณาเพื่อจําหน่ายหน่วยลงทุนของกองทุนรวม ข้อความหรือคํากล่าวดังกล่าวต้องเป็นข้อความที่ ตรงตามความเป็นจริง มีสาระสําคัญที่ครบถ้วนและเกี่ยวข้องกับการเสนอขายหน่วยลงทุน โดยไม่มี การตัดทอนหรือต่อเติมที่อาจก่อให้เกิดความเข้าใจผิดในสาระสําคัญและต้องกล่าวถึงแหล่งที่มาของ ข้อความหรือคํากล่าวนั้นโดยชัดเจน


ข้อ ๘ ในกรณีที่บริษัทหลักทรัพย์ตั้งบุคคลใดเป็นตัวแทนเพื่อทําหน้าที่จําหน่าย หน่วยลงทุน หรือตัวแทนเพื่อทําหน้าที่สนับสนุนการจําหน่ายหรือรับซื้อคืนหน่วยลงทุน บริษัท หลักทรัพย์นั้นต้องจัดให้มีข้อตกลงที่กําหนดให้ผู้ซึ่งได้รับการแต่งตั้งดังกล่าวต้องปฏิบัติตามข้อกําหนด ในประกาศนี้ และต้องดูแลให้มีการปฏิบัติตามข้อตกลงดังกล่าวด้วย


ข้อ ๙ ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษา เป็นต้นไป


ผู้มีอํานาจลงนาม - ประกาศ ณ วันที่ 16 ธันวาคม พ.ศ. 2539

 

 

(นายปกรณ์ มาลากุล ณ อยุธยา)

เลขาธิการ

 สํานักงานคณะกรรมการกํากับหลักทรัพย์และตลาดหลักทรัพย์